શ્રી બાલકૃષ્ણ દવે અને શ્રી વેણીભાઈ પુરોહિતની શતાબ્દી વંદના વિષય ઉપર વક્તા શ્રી હરિકૃષ્ણ પાઠક, શ્રી ઉદયન ઠક્કર દ્વારા સુંદર રજુઆત કરવામાં આવી હતી તો રાત્રે યજમાન સંસ્થા દ્વારા વિસરાતી જતી લોકકલા ભવાઈના સાંસ્કૃતિક કાર્યક્રમનું અયોજન કરવામાં આવ્યુ હતું. એવુ કહેવાય છે કે એક સમયે વડગામ તાલુકાના મગરવાડા ગામમાં ભવાઈ જેના દ્વારા ભજવવામાં આવતી હતી તેવા નાયક પરિવારના લગભગ ૧૫૦ જેટલા ઘર હતા અને ભવાઈ ની શરૂઆત પ્રથમ મગરવાડામાં થતી અને ત્યારબાદ ગુજરાતના અને વિસ્તારોમાં ભવાઈ રમાતી. એ સમયમાં આજના જેવાઅ વિજાણુ માધ્યમો ન હતા તે સમયે ભવાઈના માધ્યમથી અનેક ઐતિહાસિક બાબતો અને ઉજાગર કરવામાં આવતી તો સાથે સાથે ભવાઈને ધર્મ સાથે જોડી જનમાનસમાં જાગૃતિ ફેલાવવાનું કામ પણ કરવામાં આવતું.